TGV

[thumb|2 súpravy [TGV PSE|PSE v pôvodnom sfarbení, 1987]]
thumb|Súprava La Poste
[thumb|Súprava Atlantique č. 335 na Gare Montparnasse v [Paríži]]
thumb|AVE S-100 č. 13 pri žst. Madrid Puerta de Atocha
thumb|AVE S-101 Euromed
thumb|Súprava Réseau č. 540 v žst. Rennes

**TGV** (z fr. **T**rain à **G**rande **V**itesse, doslova: vysokorýchlostný vlak) je vysokorýchlostný vlak francúzskych národných železníc SNCF. Vlaky TGV majú elektrický pohon a dosahujú rýchlosť až 320 km/h (pri testoch až 574,8 km/h). Ich vývoj začal v 60. rokoch a prvá špeciálna trať bola otvorená v roku 1981 medzi Parížom a Lyonom.

## Opis vlakov
Jednotky TGV sa skladajú z dvoch hnacích (čelných) a niekoľkých hnaných (vložených) vozov. Hnacie nápravy sú vždy všetky nápravy hnacieho vozu a niekedy tiež susedného podvozku hnaného vozu. Vložené vozy spočívajú na spoločných podvozkoch zo susednými vozmi (s výnimkou spriahnutia s čelnými vozmi). Prednosťou tohoto netypického riešenia je zníženie počtu náprav, zvýšenie priestrannosti vo vnútri vozu, ľahšia priechodnosť a lepšia aerodynamika vlaku. Prvý prototyp TGV 001 bol poháňaný plynovou turbínou. Zvýšenie cien ropy počas ropnej krízy v roku 1973 však rozhodlo v prospech elektrickej trakcie.

## Typy vlakov
Doteraz boli vyrobené tieto typy vlakov:

* - * odvodené z Atlantique
* - ** odvodené z Atlantique, pre trate rozchodu 1 668 mm

## Trate
thumb|left|Trate TGV:<br />modrá čiara - LGV vo Francúzsku<br />červená čiara - LGV mimo Francúzska<br />čierna čiara - štandardné trate s prevádzkou TGV
thumb|Súprava Thalys PBKA 4345

 
thumb|Súprava Thalys PBA 4537

### Trate vo Francúzsku
Trate využívané TGV sa vo Francúzsku nazývajú **LGV** (*Ligne à Grande Vitesse*, vysokorýchlostná trať). Za viac ako 20 rokov sa postavilo asi 1&nbsp;200&nbsp;km tratí:
* **LGV Paris Sud-Est** - Paríž - Lyon; výstavba 1975 až 1983 (St. Florentin - Lyon 1981); dĺžka 538 km; traťová rýchlosť 270 km/h
* **LGV Atlantique** - Paríž - Le Mans, Tours; výstavba 1985 až 1990; dĺžka 282 km; traťová rýchlosť 300 km/h
* **LGV Nord-Europe** - Paríž- Fretin - Lille - Calais; výstavba 1989 až 1993; dĺžka 333 km; traťová rýchlosť 300 km/h
* **LGV Rhône-Alpes** - Montanay Junction - Valence; výstavba 1990 až 1994; dĺžka 115 km; traťová rýchlosť 300 km/h
* **LGV Méditerranée** - Valence - Nîmes, Marseille; výstavba 1996 až 2001; dĺžka 251 km; traťová rýchlosť 300 km/h
* **LGV Belgium** - Fretin - Wannehein; výstavba 1993 až 1997; dĺžka 84 km; traťová rýchlosť 300 km/h
* **LGV Est** časť 1 - Paríž - Baudrecourt; výstavba 2002 až 2007 ; dĺžka 307 km; traťová rýchlosť 320 km/h 

V nasledujúcich rokoch sa plánuje spustenie týchto tratí:
* **LGV Est** časť 2 - Baudrecourt - Štrasburg; výstavba 2002 až 2010; traťová rýchlosť 320 km/h 
* **LGV Aquitaine** - Tours - Bordeaux; výstavba po roku 2006; dĺžka 361 km
* **LGV Rhin - Rhône** - Lyon - Štrasburg
* **LGV PACA** - Marseille - Nice
* LGV Nimes - Montpellier - Narbonne - Perpignan
* LGV Bordeaux - Toulouse - Narbonne
* **LGV [[Perpignan]] - [[Le Perthus]] - [[Barcelona]]** (Španielsko); výstavba 2004 až 2011

### Trate mimo Francúzska
Niektoré vlaky TGV jazdia aj mimo Francúzska na tratiach štandardných ako i vysokorýchlostných:
* Karlsruhe – Stuttgart (Nemecko)
* Turín – Novara (Taliansko)
* Wannehein – Brusel – Liège (Belgicko)
* Barcelona/Huesca – Zaragoza – Madrid – Córdoba – Malaga/Sevilla (Španielsko) (spojenie so sieťou LGV SNCF je predpokladané na február 2009, úplné dokončenie v r. 2011)
* Soul – Pusan (Kórejská republika)

V nasledujúcich rokoch sa plánuje spustenie týchto tratí:
* **HSL Zuid** Brusel – Amsterdam (od polovice r. 2009)
* Lyon – Turín (*Lyon Turin Ferroviaire*) 
* Novara – Milano (Taliansko) (od r. 2009)
* Liège (Belgicko) – Köln (Nemecko) (od r. 2009)
* Perthus – Figueres – Barcelona (Španielsko) (od r. 2009)
* na LGV Est nadviaže výstavba ďalších úsekov vysokorýchlostnej trate zo Štrasburgu do Bratislavy cez Viedeň

thumb|left|Rekordné jazdy TGV
thumb|right|Dvojpodlažná súprava Duplex
[thumb|Súpravy [TGV POS|POS na Gare de l'Est]]
thumb|Súprava AGV na cerhenickom testovacom okruhu pri Prahe

## Rekordy
* 8. decembra 1972 TGV č. 001 (predchodca PSE) dosiahol rýchlosť 318,0 km/h.
* 26. februára 1981 TGV PSE č. 16 dosiahol na trati St. Florentin - Lyon [LGV Sud-Est] rýchlosť 380,4 km/h.
* 18. mája 1990 TGV Atlantique č. 325 dosiahol na trati Paríž - Tours [LGV Atlantique] rýchlosť 515,3 km/h.
* (Neoficiálne) 13. februára 2007 TGV prekonal vyššie uvedený svetový rekord, keď jeho upravená súprava dosiahla pri pokusnej jazde na trati Paríž – Baudrecourt (- Strasbourg) [LGV Est] rýchlosť 553 km/h.
* 3. apríla 2007 TGV prekonal svoj vlastný rekord, keď (taktiež na LGV Est), približne 200 km východne od Paríža dosiahol rýchlosť 574,79 km/h. 

## Referencie


## Pozri aj
* Pendolino
* InterCityExpress
* Šinkansen 
* Talgo

## Iné projekty

## Externé odkazy

* www.tgv.com - oficiálna stránka TGV 
* www.rail.sk - TGV na rail.sk 
* www.railfaneurope.net - TGV na railfaneurope.net  
* www.railway-technology.com - TGV na railway-technology.com 


Kategória:Železnica vo Francúzsku
Kategória:Železnica v Nemecku
Kategória:Železnica v Belgicku
Kategória:Železnica v Španielsku
Kategória:Železnica v Spojenom kráľovstve
Kategória:Železnica v Taliansku
Kategória:Železnica v Luxembursku
Kategória:Železnica v Kórejskej republike